Juvente

Juvente (latin: ungdomstid) er en norsk rusforebyggende ungdomsorganisasjon som hovedsakelig består av ungdom mellom 12 og 26 år. Den er partipolitisk uavhengig og livssynsnøytral. Ved siden av rusforebyggende arbeid fokuserer organisasjonen også på freds-, toleranse- og menneskerettighetsinnsats.

Juvente er engasjert i rusmiddelpolitikk og rusforebygging, driver utviklingshjelp via organisasjonen FORUT, og driver lokallag, kurs, samlinger og andre arrangementer. Organisasjonen jobber også for antirasisme og integrering.

 Eksterne prosjekter 
I tillegg til egen organisasjonvirksomhet driver Juvente med flere eksterne prosjekter, både alene og i samarbeid med andre organisasjoner:
Skjenkekontrollen: Kampanje for å få politikerne mer bevisst på hvor enkelt det er for mindreårige å skaffe alkohol. Kampanjen gikk ut på å sende vanlige ungdommer på mellom 12 og 16 år inn i dagligvarebutikker (og noen steder også på Vinmonopolet) for å teste om butikkene solgte  alkohol til mindreårige. Resultatene fra 2007-kampanjen ble offentliggjort 21. november 2007, og viste at ungdom under 18 år fikk kjøpe i 56 % av butikkene.http://skjenkekontrollen.no/media/768/kontrollrapport2007.pdf  Kontrollrapporten 2007, side 4 Resultatet fra 2008-kampanjen ble offentliggjort 10. desember 2008, og resultatet viste at mindreårige fikk kjøpe i 58 % av butikkene.http://skjenkekontrollen.no/media/678/kontrollrapport2008.pdf  Kontrollrapporten 2008, side 4 I 2009 solgte 43 % av butikkene alkohol til mindreårige.http://skjenkekontrollen.no/media/1092/kontrollrapport%202009.pdf  Kontrollrapporten 2009, side 4
Hvit jul: Kampanje for å få voksne til å være avholdne fra alkohol i jula for barnas skyld og i solidaritet med barn som vokser opp i hjem preget av rusproblemer. I samarbeid med IOGT og JUBA.
Edruss
Opp til meg
Bedre Uten

 Tidligere prosjekter 
 Rusfri Diil: Et prosjekt beregnet på ungdomsskoleelever, som er beregnet på at ungdommer skriver under på en «Rusfri Diil». Drives i samarbeid med Blå Kors Ungdom og MA-ungdom. Prosjektet ble  lagt ned 1. juli 2009 grunnet avbrutt støtte fra Helsedirektoratet.
 KOLON teater: Et omreisende teater som opptrer i hovedsak på videregående skoler.
 FRISTIL (tidl. Handling mot rusgift (HMR): Et undervisningsopplegg for niende klasse i grunnskolen med fokus på rusforebygging.
 Kompis, inspirert av det svenske kameratstöd, er et miljøbyggende prosjekt som var på veg til å bli et eget prosjekt.
 Historie og tilknytninger 
Juvente ble stiftet 1. – 2. juli 1992, som en sammenslåing av Det Norske Totalavholdsselskaps Ungdomsforbund (DNTU, stiftet 1924) og Norges Godtemplar Ungdomsforbund (NGU, stiftet juni 1909). Juvente talte på dette tidspunktet 7 000 medlemmer. Juvente er i organisasjonsfamilie med barneorganisasjonen JUBA, DNT Edru Livsstil (stiftet 29. desember 1859) og IOGT i Norge (stiftet 8. mars 1877). Internasjonalt er Juvente medlem i Movendi og ACTIVE (tidligere EGTYF). I Norge er Juvente medlem i paraplyorganisasjonene Actis (Rusfeltets samarbeidsorgan) og Landsrådet for Norges barne- og ungdomsorganisasjoner (LNU). Studiearbeidet i organisasjonen drives med statsstøtte via Studieforbundet Næring og Samfunn.

 Ledere 
Lederen av Juvente hadde fram til landsmøtet i 2011 tittelen forbundsleder og ble valgt på biennale landsmøter. Fra og med landsmøtet i 2011 opphørte Juvente å være et forbund, og endret dermed også tittelen fra forbundsleder til leder, med valg av leder hvert år. Forbundsstyret fikk navnet landsstyre.«Juventes vedtekter vedtatt 2011»    I 2015 ble ledervervet endret til å være på valg annethvert år, men sittende leder kan velges for et år om gangen. I 2017 endret landsstyret navn til sentralstyret«Juventes vedtekter vedtatt 2017».

Ida Oleanna Hagen, Hedmark og Oppland krets 1992–1993
Vigdis Vestby, Hedmark og Oppland krets 1993–1995
Torstein Nybø, Hedmark og Oppland krets 1995–1997
Sten Magne Berglund, Troms krets 1997–2001
Marte Haabeth Grindaker, Hedmark og Oppland krets 2001–2003
Martin Hermstad Løvlien, Nordland krets 2003–2005
Odrun Katrine Bergland, Troms og Ofoten krets 2005–2007
Eivind Marienborg, Hedmark og Oppland krets 2007–2009
Adrian Farner Rogne, Oslo, Akershus og Østfold krets, 2009–2012
Amanda Rose Stratford Gamst, Hedmark og Oppland krets, 2012–2013
Kristoffer Holm, Hedmark og Oppland krets, 2013–2014
Maria Elizabet Aspen, Oslo, Akershus og Østfold krets, 2014–2016
Øyvind Kind Robertsen, Troms, Ofoten, Lofoten og Vesterålen krets, 2016–2018
Christina Babington, 2018–2021
Sarah Fabricius Jul-Rasmussen, 2021–2023
André Thomassen Haugen, 2023–

Referanser

Eksterne lenker



Kategori:Organisasjoner etablert i 1992
Kategori:Landsrådet for Norges barne- og ungdomsorganisasjoner

Kategori:Norske politiske organisasjoner